การรถไฟฟ้าขนส่งมวลชนแห่งประเทศไทย ขยายเวลาเปิดให้บริการรถไฟฟ้า MRT ไปจนถึงเวลา 22.30 น. เพื่ออำนวยความสะดวกให้ประชาชน
การรถไฟฟ้าขนส่งมวลชนแห่งประเทศไทย ขยายเวลาเปิดให้บริการรถไฟฟ้า MRT ไปจนถึงเวลา 22.30 น. เพื่ออำนวยความสะดวกให้ประชาชนนายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย หรือ รฟม. เปิดเผยว่า รฟม. และ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM  ผู้ให้บริการรถไฟฟ้า MRT พร้อมปรับเวลาการให้บริการรถไฟฟ้ามหานคร สายเฉลิมรัชมงคล หรือ MRT สายสีน้ำเงิน เส้นทางบางซื่อ-หัวลำโพง /หัวลำโพง-บางแค/บางซื่อ-ท่าพระ และสายฉลองรัชธรรม หรือ MRT สายสีม่วง เส้นทางเตาปูน-บางใหญ่ โดยจะให้บริการรถไฟฟ้า MRT สายสีม่วง ตั้งแต่เวลา 05.30 – 22.30น. ส่วนให้บริการรถไฟฟ้า MRT สายสีน้ำเงิน เปิดให้บริการตั้งแต่เวลา 06.00 - 22.30น. ทั้งนี้รถขบวนสุดท้ายจะถึงสถานีปลายทางเวลา 22.30 น. แต่ยังคงเข้มงวดมาตรการจำกัดจำนวนผู้ใช้บริการรถไฟฟ้า เพื่อรักษาระยะห่างในการใช้บริการตามมาตรการ Social Distancing ผู้โดยสารต้องสวมใส่หน้ากากผ้าหรือหน้ากากอนามัยตลอดระยะเวลาการใช้บริการ รวมถึงให้ความร่วมมือกับเจ้าหน้าที่วัดอุณหภูมิร่างกายก่อนใช้บริการ และล้างมือด้วยเจลแอลกอฮอล์ ในจุดให้บริการในสถานี จึงควร เผื่อเวลาในการเดินทางมากขึ้นสำหรับการเปิดให้บริการอาคารและลานจอดแล้วจรของ รฟม. ทั้งเส้นทางรถไฟฟ้าสายสีม่วงและสีน้ำเงินทั้งหมด 17 แห่ง จะเปลี่ยนแปลงเวลาให้บริการเป็นตั้งแต่เวลา 05.00 ถึง 22:30น. เพื่อให้สอดคล้องกับระยะเวลาให้บริการของรถไฟฟ้า